ORIENTARE A BĂNCII CENTRALE EUROPENE

din 1 august 2007

privind statistica monetară și statistica privind instituțiile și piețele financiare (reformare)

(BCE/2007/9)

(2007/830/CE)

CONSILIUL GUVERNATORILOR BĂNCII CENTRALE EUROPENE,

având în vedere Statutul Sistemului European al Băncilor Centrale și al Băncii Centrale Europene, în special articolele 5.1, 12.1 și 14.3,

având în vedere Regulamentul BCE/2001/13 din 22 noiembrie 2001 privind bilanțul consolidat al sectorului instituțiilor financiare monetare (1),

având în vedere Regulamentul BCE/2003/9 din 12 septembrie 2003 privind aplicarea rezervelor minime obligatorii (2),

având în vedere Regulamentul BCE/2001/18 din 20 decembrie 2001 privind statisticile referitoare la ratele dobânzilor practicate de instituțiile financiare monetare pentru depozitele constituite de gospodării si societăți nefinanciare și creditele acordate acestora (3).

având în vedere Regulamentul BCE/2007/8 privind statisticile referitoare la activele și pasivele fondurilor de investiții (4),

având în vedere Regulamentul Consiliului (CE) nr. 2533/98 din 23 noiembrie 1998 privind colectarea informațiilor statistice de către Banca Centrală Europeană (5).

având în vedere Directiva Consiliului 86/635/CEE din 8 decembrie 1986 privind conturile anuale și conturile consolidate ale băncilor și ale altor instituții financiare (6),

având în vedere Orientarea BCE/2002/10 din 5 decembrie 2002 privind cadrul juridic al procedurilor contabile și al raportării financiare din Sistemul European al Băncilor Centrale (7),

având în vedere anexa A la Regulamentul Consiliului (CE) nr. 2223/96 din 25 iunie 1996 privind sistemul european de conturi naționale și regionale din Comunitate (SEC 95) (8),

Întrucât:

ADOPTĂ PREZENTA ORIENTARE:

Articolul 1

Domeniu de aplicare

Prezenta orientare stabilește obligațiile BCN de a raporta BCE statisticile în domeniile monetar, al instituțiilor și al piețelor financiare.

BCN raportează elementele menționate la articolele 3-18 în conformitate cu schemele stabilite în anexa III și în conformitate cu standardele de raportare electronică prevăzute în anexa IV la prezenta orientare. Până în luna septembrie a fiecărui an, BCE comunică BCN datele exacte de transmitere sub forma unui calendar de raportare pentru anul următor.

Numai raportarea stabilită la articolele 3, 6, 7, 10, 11 și 13-17 face obiectul cerințelor de raportare privind datele anterioare.

Articolul 2

Definiții

În sensul prezentei orientări:

Articolul 3

Statisticile privind posturile din bilanț referitoare la instituțiile financiare monetare

(a) General

BCN elaborează și raportează două bilanțuri agregate separate, amândouă la valoarea brută, în conformitate cu Regulamentul BCE/2001/13: un bilanț agregat referitor la sub-sectorul IFM „banca centrală” și un bilanț agregat referitor la sub-sectorul „alte IFM”.

BCN extrag informațiile statistice solicitate referitoare la propriul bilanț privind banca centrală din sistemul lor de contabilitate prin intermediul tabelelor de corespondență prevăzute în anexa I la prezenta orientare. În scopul raportării statistice, BCE extrage date din propriul bilanț, corespunzătoare datelor extrase de BCN din propriile lor bilanțuri.

BCN extrag informațiile statistice solicitate referitoare la bilanțul băncii altor IFM prin agregarea datelor privind posturile din bilanț culese de la IFM individuale rezidente, exclusiv BCN rezidentă.

Aceste cerințe privesc sumele scadente la sfârșitul lunii și la sfârșitul trimestrului (9) (stocuri) și datele de ajustare privind fluxurile lunare și trimestriale.

BCN raportează informații statistice privind posturile din bilanț în conformitate cu partea I din anexa III la prezenta orientare.

(b) Ajustări de fluxuri

BCN raportează către BCE date pentru seriile lunare și trimestriale de ajustări datorate reclasificărilor și seriile de ajustări din reevaluare, în conformitate cu anexa V la prezenta orientare.

BCE calculează fluxurile (10) pe baza diferenței dintre soldurile de la sfârșit de lună și apoi prin eliminarea acelor efecte care nu rezultă din tranzacții. Se elimină evoluțiile care nu corespund unor tranzacții prin intermediul unor ajustări ale fluxurilor. Cele trei tipuri de ajustări ale fluxurilor sunt:

BCN și direcția Contabilitate și situații financiare a BCE raportează către BCE datele stoc lunare ale posturilor din bilanț și datele privind ajustările, până la încheierea activității în cea de-a cincisprezecea zi lucrătoare următoare sfârșitului lunii la care se referă datele.

BCN și direcția Contabilitate și situații financiare a BCE raportează către BCE datele stoc trimestriale ale posturilor din bilanț și datele privind ajustările până la încheierea activității în cea de-a douăzeci și opta zi lucrătoare următoare sfârșitului trimestrului la care se referă datele.

Există posibilitatea ca BCN să trebuiască să revizuiască datele referitoare la ultima perioadă precedentă perioadei de referință curente. În plus, pot apărea revizuiri referitoare la datele precedente ultimei perioade anterioare lunii de referință, ca rezultat, de exemplu, al greșelilor, reclasificărilor, procedurilor de raportare îmbunătățite, etc. BCE poate efectua revizuiri obișnuite și excepționale în mod simultan sau poate decide amânarea efectuării revizuirilor excepționale până după perioada realizării lunare a agregatelor monetare.

Politica de revizuire este conformă cu principiile din Ghidul de elaborare a statisticilor monetare și bancare al BCE (13). În vederea asigurării unui echilibru între calitatea statisticilor monetare și stabilitatea acestora și în vederea favorizării consecvenței dintre statisticile lunare și cele trimestriale, revizuirile excepționale ale datelor lunare sunt prezentate cu ocazia depunerii statisticilor trimestriale.

În cazul în care BCN acordă derogări micilor IFM în conformitate cu articolul 2 alineatul 2 din Regulamentul BCE/2001/13, în elaborarea datelor lunare și trimestriale privind bilanțul IFM raportate către BCE, BCN extrapolează până la o acoperire de 100 % în cazul acestor IFM.

BCN pot alege procedura pentru extrapolarea până la o acoperire de 100 %, cu condiția ca aceasta să îndeplinească următoarele standarde minime:

În elaborarea bilanțului băncii centrale, BCN și BCE respectă normele contabile armonizate din Orientarea BCE/2002/10, cu următoarele excepții:

Normele contabile și/sau de evaluare din Regulamentul BCE/2001/13 se aplică „altor IFM”.

BCN prezintă note explicative prin care explică motivele revizuirilor semnificative și ale revizuirilor excepționale.

În plus, BCN transmit BCE note explicative cu privire la ajustările din „reclasificări și alte ajustări” în conformitate cu procedurile prevăzute în partea 2 din anexa V la prezenta orientare.

Articolul 4

Consecvența monitorizării

BCN și BCE monitorizează consecvența dintre bilanțul lor agregat de la sfârșitul lunii elaborat în scopuri statistice, astfel cum e raportat în temeiul Regulamentului BCE/2001/13, și posturile lor contabile, astfel cum sunt raportate pentru situația financiară săptămânală a Eurosistemului în temeiul Orientării BCE/2002/10. BCN și BCE urmează procedura stabilită în anexa II la prezenta orientare.

BCN și BCE efectuează lunar aceste verificări ale consecvenței. Acestea vor raporta BCE rezultatele acestor verificări înainte de sau împreună cu datele privind posturile din bilanț, până în a cincisprezecea zi lucrătoare următoare sfârșitului perioadei de referință în conformitate cu calendarul anual stabilit de către BCE și comunicat BCN până la sfârșitul lunii septembrie a fiecărui an. În perioadele de raportare în care datele din bilanțul lor agregat de sfârșit de lună din Eurosistem stabilit în scopuri statistice și posturile lor contabile astfel cum sunt raportate pentru situația financiară săptămânală din Eurosistem nu coincid, BCN pot compara datele statistice cu bilanțul zilnic întocmit pentru ultima zi lucrătoare a lunii. În calitate de instituție care își elaborează propriul bilanț, BCE urmează aceeași procedură.

BCN și BCE trimit departamentului Statistici monetare și ale instituțiilor și piețelor financiare note explicative pentru orice neconcordanțe identificate: note explicative complete și note explicative simplificate. O notă explicativă completă este elaborată doar o dată pe an până la o dată stabilită de BCE și va cuprinde informațiile stabilite în partea 3 din anexa II la prezenta orientare. Pentru celelalte luni, vor elabora doar note explicative simplificate în conformitate cu modelul prevăzut în partea 2 din anexa II la prezenta orientare. Toate BCN și BCE vor trimite notele explicative complete în același timp.

Articolul 5

Statistica privind moneda electronică

În cooperare cu BCN, BCE identifică și înregistrează anual datele legate de sistemele de monedă electronică în UE, disponibilitatea informațiilor statistice referitoare la aceste sisteme, precum și metodele de elaborare a statisticilor respective. BCN raportează informațiile statistice privind moneda electronică emisă de IFM în funcție de disponibilitatea acestora, în conformitate cu lista de posturi prevăzută în partea 2 din anexa III la prezenta orientare.

Datele lunare sunt trimise BCE cel puțin de două ori pe an, până în ultima zi lucrătoare din lunile martie și septembrie. În funcție de disponibilitatea acestor date la BCN, pot fi efectuate raportări și mai frecvente până în ultima zi lucrătoare a lunii următoare sfârșitului perioadei de referință. Perioada de referință este ultima lună din trimestru sau din cele șase luni la care se referă postul respectiv. În cazul în care soldurile de monedă electronică nu sunt disponibile până la termenul limită, BCN pot raporta ultimele date disponibile până în ultima zi lucrătoare a lunii.

Articolul 6

Statistica bilanțului administrației centrale

(a) General

BCN raportează informațiile statistice privind depozitele atrase de administrația centrală, adică substitutele apropiate ale depozitelor atrase și deținerile de numerar și titluri de valoare în conformitate cu partea 3 din anexa III la prezenta orientare.

Nu se solicită raportări pe baza cerințelor minime în cazul în care fenomenul nu există sau este irelevant. Postul „bancnote și monede euro deținute de administrația centrală” se raportează ca post pro memoria cu prioritate ridicată. Pot fi transmise estimările obținute pe baza datelor disponibile, precum datele anuale și/sau trimestriale privind conturile financiare ale uniunii monetare (MUFA).

(b) Ajustări de fluxuri

Datele privind ajustările de fluxuri se raportează în conformitate cu articolul 3 alineatul (1) litera b) din prezenta orientare.

Seriile sunt raportate lunar și la aceleași termene precum cele menționate în articolul 3 alineatul (2) pentru statisticile lunare privind posturile din bilanț.

Articolul 7

Posturi pro memoria

(a) General

În măsura în care datele sunt disponibile, inclusiv pe baza celei mai bune estimări sau în măsura în care activitatea în cauză este semnificativă din punct de vedere monetar, BCN raportează informații statistice suplimentare în conformitate cu lista de posturi pro memoria prevăzută în partea 4 din anexa III la prezenta orientare ca o completare la statisticile privind posturile din bilanț menționate în articolul 3 alineatul (2) și cu aceeași frecvență ca și acestea. În cooperare cu BCN, BCE identifică și înregistrează disponibilitatea informațiilor statistice respective, precum și metodele de compilare a informațiilor respective. Posturile pro memoria cu prioritate ridicată, prezentate ca celule îngroșate, reprezintă informația necesară pentru compilarea agregatelor monetare ale zonei euro și a MUFA.

Sub rezerva acordului dintre BCE și BCN, celulele îngroșate cu o săgeată () pot să nu fie raportate de BCN în cazul în care BCE folosește surse alternative de date.

În ceea ce privește celulele corespunzătoare statelor membre care nu au adoptat moneda euro, din tabelele 3 și 4 din partea 2 din anexa I la Regulamentul BCE/2001/13, în cazul în care cifrele adunate la un nivel mai înalt arată că acestea sunt irelevante, BCN pot decide să nu solicite raportarea completă a acestora. Într-un asemenea caz, BCN evaluează la intervale regulate, și cel puțin o dată pe an, dacă datele referitoare la celulele corespunzătoare statelor membre care nu au adoptat moneda euro sunt relevante, și informează BCE și IFM cu privire la orice modificare a cerințelor de raportare referitoare la celulele menționate. În cazul în care datele referitoare la celulele corespunzătoare statelor membre care nu au adoptat moneda euro sunt irelevante și BCN nu solicită raportarea completă a acestora, ele vor estima datele pe baza informațiilor existente, în conformitate cu metodele stabilite mai jos, și le vor raporta trimestrial ca posturi pro memoria.

(b) Ajustări de fluxuri

Sub rezerva acordului bilateral între BCE și BCN, pot fi raportate date privind fluxurile. Datele privind ajustările de fluxuri se raportează în conformitate cu articolul 3 alineatul (1) litera b) din prezenta orientare.

Seriile se raportează lunar pentru posturile din secțiunile 1 și 2 din partea 4 din anexa III la prezenta orientare sau trimestrial pentru posturile din secțiunea 3 din partea 4 din anexa III la prezenta orientare și cu aceleași termene ca și statisticile lunare și trimestriale obligatorii referitoare la bilanțul IFM în conformitate cu Regulamentul BCE/2001/13.

În cazul în care sunt estimate de către BCN și raportate ca posturi pro memoria, datele referitoare la celulele corespunzătoare statelor membre care nu au adoptat moneda euro din tabelele 3 și 4 din partea 2 din anexa I la Regulamentul BCE/2001/13 pot fi raportate către BCE cu o întârziere de o lună de la încheierea activității în a douăzeci și opta zi lucrătoare care urmează sfârșitului trimestrului la care se referă datele respective.

Posturile pro memoria solicitate în temeiul prezentului articol se raportează cu respectarea acelorași norme contabile și de evaluare aplicabile datelor raportate în conformitate cu Regulamentul BCE/2001/13.

În ceea ce privește tabelele 3 și 4 din partea 2 din anexa I la Regulamentul BCE/2001/13, în cazul în care nu sunt solicitate de către BCN datele referitoare la celulele corespunzătoare statelor membre care nu au adoptat moneda euro, acestea vor fi estimate în conformitate cu standardele de mai jos.

În cazul în care estimează datele pe baza informațiilor existente, BCN raportează aceste date către BCE sub formă de posturi pro memoria. Cu excepția cazului în care s-a convenit altfel cu BCE, se vor folosi următoarele metode de estimare:

Articolul 8

Statistici privind baza de calcul a rezervelor minime obligatorii

Statisticile lunare privind baza de calcul agregată a rezervelor minime obligatorii, defalcată pe tipuri de pasive, se calculează ca stocuri de sfârșit de lună în conformitate cu Regulamentul BCE/2003/9 și cu categoriile stabilite în Regulamentul BCE/2001/13. Datele necesare elaborării acestor statistici în conformitate cu partea 5 din anexa III la prezenta orientare sunt extrase din datele transmise BCN de instituțiile de credit care fac obiectul cerințelor privind rezervele minime obligatorii.

Statisticile privind baza de calcul a rezervelor minime obligatorii cuprind șase serii cronologice pentru instituțiile de credit, care se referă la valorile stocurilor de sfârșit de lună care trebuie transmise lunar către BCE, până cel târziu în ziua lucrătoare a BCN care precedă începutul perioadei de aplicare a rezervelor minime obligatorii, prin sistemul de transmitere de date al SEBC. Instituțiile de credit scutite de obligația de raportare lunară completă raportează BCN trimestrial o defalcare limitată. Pentru aceste instituții de credit scutite, pentru cele trei perioade de aplicare a rezervelor minime obligatorii vor fi folosite statistici simplificate privind baza de calcul a rezervelor minime obligatorii. BCN utilizează datele trimestriale privind baza de calcul a rezervelor minime obligatorii furnizate de instituțiile de credit care beneficiază de scutiri pentru cifrele lunare raportate către BCE în cele trei transmiteri de date ulterioare publicării lor.

Revizuirile efectuate de instituțiile raportoare în cazul bazei de calcul a rezervelor minime obligatorii și/sau în cazul cerințelor privind rezervele minime obligatorii și care intervin după începutul perioadei de aplicare nu pot conduce la revizuiri ale statisticilor privind baza de calcul a rezervelor minime obligatorii și privind cerințele referitoare la rezervele minime obligatorii.

Articolul 9

Statisticile privind indicatorii macro

BCE monitorizează lunar, utilizând informațiile statistice de sfârșit de lună pe care instituțiile de credit le transmit BCN în conformitate cu Regulamentul BCE/2001/13, acuratețea deducerilor standard curente din baza de calcul a rezervelor minime obligatorii, pe care instituțiile de credit le pot aplica valorilor scadente ale titlurilor lor de creanță emise cu o scadență de până la doi ani. BCN elaborează agregatele solicitate în conformitate cu partea 6 din anexa III la prezenta orientare și le raportează BCE.

Cele trei serii cronologice pentru instituțiile de credit, referitoare la valorile stocurilor de sfârșit de lună, sunt transmise lunar către BCE, până cel târziu în ziua lucrătoare a BCN care precedă începutul perioadei de aplicare.

Aceste serii sunt transmise chiar dacă posturile din bilanț corespunzătoare nu se aplică în acel stat membru.

Articolul 10

Statisticile privind bilanțul instituțiilor de credit

(a) General

BCN raportează către BCE date separate privind posturile din bilanț pentru sectorul instituțiilor de credit în conformitate cu tabelele 1, 2 și 4 din partea 2 din anexa I la regulamentul BCE/2001/13 și cu partea 7 din anexa III la prezenta orientare. Odată ce datele privind întregul sector IFM sunt deja raportate în conformitate cu Regulamentul BCE/2001/13, cerințele cuprinse în prezentul articol se aplică doar pentru acele state membre în care unitățile de observare statistică cu obligații de raportare ale altor IFM sunt reprezentate atât de instituții de credit, cât și de fonduri de piață monetară (FPM) și impactul FPM este considerat important din punct de vedere statistic, întrucât sunt îndeplinite simultan următoarele criterii:

Deși în unele state membre un număr mic de alte instituții sunt clasificate ca IFM, aceste instituții sunt considerate irelevante din punct de vedere cantitativ.

(b) Ajustări de fluxuri

Datele privind ajustările de fluxuri se raportează în conformitate cu articolul 3 alineatul (1) litera b) din prezenta orientare.

Datele se raportează trimestrial, în termen de 28 de zile lucrătoare de la sfârșitul perioadei de referință.

Datele solicitate în temeiul tabelului 3 din partea 7 din anexa III la prezenta orientare se raportează începând cu martie 2005 ca lună de referință.

Datele raportate cu privire la bilanțul instituțiilor de credit acoperă 100 % din instituțiile clasificate în acest sector. În cazul în care acoperirea reală a raportării este mai mică de 100 % datorită aplicării principiului scutirii instituțiilor de credit mici de la obligațiile de raportare completă, BCN trebuie să extrapoleze datele furnizate pentru a asigura o acoperire de 100 %.

Articolul 11

Indicatorii financiari structurali

(a) General

BCN raportează datele din bilanț referitoare la alți indicatori financiari structurali în conformitate cu partea 8 din anexa III la prezenta orientare.

BCN furnizează date cu privire la cei 18 indicatori prevăzuți în partea 8 din anexa III la prezenta orientare în conformitate cu normele conceptuale și metodologice stabilite în aceasta. Principiile statistice adoptate pentru compilarea statisticilor privind posturile din bilanț sunt respectate, și anume:

(b) Ajustări de fluxuri

Datele privind ajustările de fluxuri se raportează în conformitate cu articolul 3 alineatul (1) litera b) din prezenta orientare.

Datele necesare calculării indicatorilor financiari structurali privind instituțiile de credit se raportează până la sfârșitul lunii martie a fiecărui an cu trimitere la anul precedent. Indicatorul „Numărul de angajați ai IC” este furnizat, dacă este posibil, până la sfârșitul lunii mai a fiecărui an cu trimitere la anul precedent.

BCN aplică următoarele principii generale atunci când revizuiesc datele raportate:

Datele culese acoperă 100 % din instituțiile definite ca instituții de credit în conformitate cu secțiunea I.2 din partea 1 din anexa I la Regulamentul BCE/2001/13. În cazul în care acoperirea reală a raportării este mai mică de 100 % datorită aplicării principiului scutirii instituțiilor de credit mici de la obligațiile de raportare completă, BCN trebuie să extrapoleze datele furnizate, în conformitate cu articolul 3 alineatul (4) din prezenta orientare, pentru a asigura o acoperire de 100 %.

BCN raportează BCE orice abatere de la definițiile și normele de mai sus pentru a permite monitorizarea practicilor naționale. BCN transmit note explicative pentru a explica motivele revizuirilor semnificative.

Articolul 12

Date destinate Fondului Monetar Internațional

Fără a aduce atingere obligațiilor statutare ale BCN față de Fondul Monetar Internațional (FMI), BCN pot transmite statistici suplimentare privind posturile din bilanțul IFM către FMI prin intermediul BCE în conformitate cu următoarele acorduri tehnice.

Posturile din bilanțul IFM în conformitate cu partea 9 din anexa III la prezenta orientare sunt transmise de către BCN către BCE în cadrul transmisiei lunare regulate a datelor privind posturile din bilanț. Transmisiile de date coincid cu raportarea regulată a datelor privind posturile din bilanț către BCE, care se efectuează în cea de-a cincisprezecea zi lucrătoare care urmează sfârșitului lunii la care se referă datele, în conformitate cu articolul 3 alineatul (2) din prezenta orientare. Frecvența și termenele pentru posturile pro memoria cu prioritate ridicată prevăzute în articolul 7 alineatul (2) din prezenta orientare se aplică și seriilor definite aici.

Articolul 13

Statisticile privind securitizarea și alte transferuri de credite ale IFM acordate inițial unor instituții diferite de IFM

În conformitate cu disponibilitatea acestora, inclusiv pe baza celei mai bune estimări, BCN raportează informații statistice privind vânzările și transferurile de credite IFM către terți în conformitate cu partea 10 din anexa III la prezenta orientare.

Transmisia de date către BCE include: (i) fluxuri brute, (ii) fluxurile nete ale creditelor acordate inițial de către IFM și vândute terților, în cazul în care datele privind fluxurile brute nu sunt disponibile, și (iii) datele stoc, când sunt disponibile, se raportează în ambele cazuri. Pentru oricare dintre aceste trei tipuri de date, creditele vândute unei societăți vehicul financiar (SVF), și anume în cazul în care acestea sunt securitizate prin intermediul unei SVF, și creditele transferate altor agenți, chiar dacă implică sau nu securitizare, se raportează separat. Întrucât creditul este considerat a fi vândut unui sector altul decât IFM, raportarea corespunzătoare va fi cerută numai în măsura în care acesta nu mai apare în bilanțul IFM care a acordat inițial creditul celorlalte sectoare rezidente sau în bilanțul oricărei alte IFM.

Datele se transmit în a cincisprezecea zi lucrătoare ce urmează sfârșitului lunii la care se referă datele.

Articolul 14

Statisticile privind alți intermediari financiari

(a) General

BCN raportează informațiile statistice privind alți intermediari financiari (AIF) în conformitate cu partea 11 din anexa III la prezenta orientare. Datele se transmit separat pentru următoarele subcategorii de AIF: (i) fonduri de investiții (cu excepția FPM); și (ii) dealerii de valori mobiliare și instrumente financiare derivate (DVMID); și (iii) societățile financiare care desfășoară activități de creditare; și (iv) alți AIF.

Datele referitoare la AIF se transmit pe baza datelor disponibile la momentul respectiv la nivel național. În cazul în care datele reale nu sunt disponibile sau nu pot fi prelucrate, sunt furnizate estimări naționale. În cazul în care fenomenul economic de bază există, dar nu este monitorizat statistic și, prin urmare, nu pot fi furnizate estimări naționale, BCN pot opta fie să nu raporteze seria cronologică, fie să o raporteze ca indisponibilă. Orice serie cronologică neraportată va fi prin urmare interpretată ca „date care există dar care nu au fost culese” și BCE poate face presupuneri și estimări pentru elaborarea agregatelor zonei euro. Unitățile de observare statistică cu obligații de raportare cuprind toate tipurile de AIF rezidente în statele membre participante: instituții localizate pe teritoriul acestora, inclusiv filiale ale societăților mamă localizate în afara acelui teritoriu, și sucursale rezidente ale instituțiilor care își au sediul central în afara teritoriului respectiv.

Se furnizează următorii indicatori de bază și informații suplimentare:

(b) Ajustări de fluxuri

Datele privind ajustările de fluxuri pot fi raportate în cazul în care există întreruperi semnificative intervenite în seriile de date referitoare la stocuri sau când au loc reclasificări sau alte ajustări. În special, datele privind ajustările pot fi furnizate în urma reclasificărilor efectuate în contextul punerii în aplicare a sistemului SEC 95.

În cazul în care tranzacțiile sunt estimate pe baza diferenței dintre stocurile a două perioade consecutive, seriile cronologice fie nu sunt raportate, fie sunt raportate ca lipsind.

Datele privind ajustările de fluxuri se raportează în conformitate cu articolul 3 alineatul (1) litera b) din prezenta orientare.

Frecvența raportării către BCE este trimestrială. Statisticile privind AIF sunt transmise BCE cel târziu în ultima zi calendaristică a celei de-a treia luni care urmează după sfârșitul perioadei de referință, sau în ziua lucrătoare precedentă pentru BCN, dacă ultima zi calendaristică a lunii nu este zi lucrătoare pentru BCN. Datele exacte de transmisie sunt comunicate BCN în avans sub forma unui calendar de raportare furnizat de BCE până în luna septembrie a fiecărui an.

Există posibilitatea ca BCN să fie nevoite să revizuiască datele transmise în cursul trimestrului anterior. De asemenea, pot apărea revizuiri ale datelor referitoare la trimestrele anterioare.

Se aplică următoarele principii generale:

Normele contabile respectate de AIF în elaborarea conturilor lor sunt conforme cu actele normative naționale prin care a fost transpusă Directiva 86/635/CEE și orice alte standarde internaționale aplicabile. Fără a aduce atingere practicilor contabile prevalente din statele membre, toate activele și toate pasivele trebuie raportate la valoarea brută în scopuri statistice. Metodele de evaluare sunt indicate în cadrul categoriilor relevante.

BCN transmit note explicative BCE în conformitate cu secțiunea 3 din partea 11 din anexa III la prezenta orientare. BCN transmit note explicative pentru revizuirile semnificative.

BCN încetează raportarea informațiilor statistice referitoare la statisticile privind FI în contextul statisticilor privind AIF imediat ce Consiliul guvernatorilor, luând în considerare opiniile Comitetului de statistică, hotărăște că statisticile disponibile cu privire la activele și pasivele FI raportate în temeiul articolului 18 din prezenta orientare sunt de o calitate corespunzătoare pentru publicare la nivelul zonei euro, și cel târziu până în trimestrul patru 2009. BCN pot extrage statisticile FI în conformitate cu partea 11 din anexa III la prezenta orientare din informațiile statistice adecvate culese în scopul efectuării statisticilor privind activele și pasivele FI în conformitate cu partea 14 din anexa III la prezenta orientare.

Articolul 15

Statisticile privind emisiunile de titluri de valoare

BCN raportează informațiile statistice care acoperă toate emisiunile de titluri de valoare efectuate de către rezidenții zonei euro în orice monedă, atât pe plan intern, cât și pe plan internațional, în conformitate cu partea 12 din anexa III la prezenta orientare.

Raportarea către BCE se efectuează lunar. Statisticile privind emisiunile de titluri de valoare sunt transmise BCE nu mai târziu de cinci săptămâni de la sfârșitul lunilor la care se referă datele raportate. BCE comunică BCN în avans datele exacte de transmitere sub forma unui calendar de raportare.

BCN transmit note explicative BCE în conformitate cu secțiunea 3 din partea 12 din anexa III la prezenta orientare.

Articolul 16

Statistici privind ratele dobânzii practicate de IFM

În scopul elaborării statisticilor RMD, BCN raportează informațiile statistice lunare naționale agregate privind sumele scadente și valoarea noilor contracte, în conformitate cu apendicele 1 și 2 la anexa II la Regulamentul BCE/2001/18.

Aceste informații statistice sunt raportate în conformitate cu calendarul anual stabilit de BCE și comunicat BCN până la sfârșitul lunii septembrie a fiecărui an.

BCN se pot afla în situația de a fi nevoite să revizuiască valorile lunii de referință precedente. De asemenea, pot interveni revizuiri care rezultă, de exemplu, din erori, reclasificări, proceduri de raportare îmbunătățite etc. aplicate datelor anterioare lunii de referință precedente.

Se aplică următoarele principii generale:

În cazul în care acoperirea reală a raportării RMD este mai mică de 100 % datorită aplicării eșantionării, BCN extrapolează datele noi furnizate referitoare la valoarea contractelor pentru a asigura o acoperire de 100 %.

Articolul 17

Statistici privind plățile

BCN raportează informațiile statistice privind plățile în conformitate cu partea 13 din anexa III la prezenta orientare. Acestea cuprind: (i) date privind tranzacțiile și structura plăților, astfel cum sunt prevăzute în tabelele 4-9; și (ii) informații în legătură cu posturile din bilanțul IFM și al instituțiilor de credit și informații structurale privind instituțiile de credit, astfel cum sunt prevăzute în tabelele 1-3.

Datele stocuri se raportează pentru toate posturile din tabelele 1-4 și 7. Toate stocurile se referă la cifrele de sfârșit de perioadă, cu excepția posturilor din tabelul 2 cu mențiunea „media pentru ultima perioadă de aplicare a rezervelor minime obligatorii”. Fluxurile brute se raportează pentru posturile din tabelele 5, 6, 8 și 9, care constau în date privind tranzacțiile de plată.

BCN raportează informațiile istorice pentru toate posturile.

Seriile se raportează anual către BCE, indiferent de frecvența datelor. Frecvența datelor este anuală pentru toate posturile din tabelele 4-9. Informațiile privind bilanțul IFM din tabelul 1 sunt lunare. Informațiile privind bilanțul referitor la instituțiile de credit cuprinse în tabelele 2 și 3 sunt trimestriale, cu excepția posturilor referitoare la pozițiile privind posturile BCN și ale instituțiilor emitente de monedă electronică, care sunt anuale. Informațiile structurale privind instituțiile de credit cuprinse în tabelul 3 sunt anuale. În cazul în care disponibilitatea datelor este foarte restrânsă, BCN pot transmite pentru tabelele 1-3 un set minim de date pentru a asigura publicarea valabilă și la timp.

Setul minim de date include:

BCE comunică BCN pentru fiecare an datele exacte pentru transmiterea datelor pentru fiecare etapă de compilare. BCN pot transmite date reale fie înaintea primei etape de compilare, cu condiția confirmării de către BCE a faptului că e pregătită să primească datele, fie în orice alt moment pe parcursul etapelor de compilare.

În absența datelor reale, BCN utilizează estimări sau date provizorii dacă este posibil.

Furnizorii de date sau BCN pot efectua revizuiri pe baza recalculărilor sau a estimărilor. BCN transmit revizuiri către BCE ca parte a etapelor de compilare, de preferat ca parte a primei etape de compilare.

BCE trimite BCN notele explicative din anul anterior în format Word, înainte de începutul primei etape de compilare, acestea urmând a fi completate și/sau corectate și retrimise BCE. În aceste note explicative, BCN explică detaliat abaterile de la cerințe, incluzând, dacă este posibil, impactul asupra datelor.

Articolul 18

Statistici privind activele și pasivele FI

(a) General

BCN raportează informații statistice privind activele și pasivele FI în conformitate cu partea 14 din anexa III la prezenta orientare, pentru fiecare dintre următoarele sub-sectoare: fonduri de plasamente în acțiuni, fonduri de plasament în obligațiuni, fonduri mixte, fonduri imobiliare, fondurile de hedging și alte fonduri, adică în funcție de natura investițiilor, fiecare dintre acestea fiind în continuare defalcat în fonduri deschise și fonduri închise, în funcție de tipul FI. În privința FI defalcate după natura investiției, fondurile de fonduri vor fi clasificate în categoria fondurilor în care acestea investesc în principal.

Aceste cerințe privesc stocurile de la sfârșitul lunii și de la sfârșitul trimestrului precum și ajustările de fluxuri lunare și trimestriale (14).

(b) Ajustări de fluxuri

BCN raportează BCE date separate privind ajustările din reevaluare datorate schimbărilor de preț și de curs de schimb și ajustările din reclasificare, astfel cum este prevăzut în partea 14 din anexa III și în conformitate cu anexa V la prezenta orientare.

Tranzacțiile financiare, și prin urmare ajustările, sunt calculate în conformitate cu SEC 95, făcându-se trimitere la „metoda SEC 95” atunci când este posibil. BCN se pot abate de la SEC 95 datorită practicilor naționale divergente în conformitate cu Regulamentul BCE/2007/8. În cazurile în care sunt disponibile informații stoc titlu-cu-titlu, ajustările din reevaluare pot fi obținute conform unei metode comune din Eurosistem, adică metoda derivării din flux menționată în anexa V la prezenta orientare.

(c) Acțiunile la purtător

În cazul în care datele privind acțiunile la purtător raportate de FI, IFM și/sau AIF alții decât FI în conformitate cu anexa I la Regulamentul BCE/2007/8 sunt incomplete sau nu sunt încă disponibile, BCN furnizează date privind acțiunile la purtător pe baza celei mai bune estimări în conformitate cu defalcarea sectorială și geografică din tabelul 1 din partea 14 din anexa III la prezenta orientare.

(d) Posturi pro memoria

În măsura în care datele sunt disponibile, inclusiv pe baza celei mai bune estimări, BCN raportează lunar informații statistice suplimentare în conformitate cu tabelul 3 din partea 14 din anexa III la prezenta orientare.

BCN raportează BCE stocurile lunare ale FI, ajustările lunare din reevaluare și datele lunare privind ajustările din reevaluare până la încheierea activității în cea de-a douăzeci și opta zi lucrătoare care urmează sfârșitului lunii la care se referă datele. Același termen limită se aplică și raportării posturilor pro-memoria.

BCN raportează BCE stocurile trimestriale ale FI, ajustările din reevaluare trimestriale și datele privind ajustările din reevaluare trimestriale până la încheierea activității în cea de-a douăzeci și opta zi lucrătoare următoare sfârșitului trimestrului la care se referă datele.

Următoarele reguli generale se aplică revizuirilor datelor lunare și trimestriale:

Pentru a asigura calitatea statisticilor privind FI din zona euro, în cazul în care BCN acordă derogări pentru cele mai mici FI în conformitate cu articolul 3 alineatul (1) din Regulamentul BCE/2007/8, BCN extrapolează până la o acoperire de 100 % pentru aceste FI în cadrul compilării activelor și pasivelor lunare și trimestriale ale FI raportate către BCE, atât pentru stocuri cât și pentru ajustări din reevaluare.

BCN pot alege procedura pentru extrapolarea până la o acoperire de 100 %, cu condiția să îndeplinească următoarele standarde minime:

În conformitate cu articolul 3 alineatul (2) din Regulamentul BCE/2007/8, pot fi acordate derogări pentru FI care datorită normelor contabile naționale își evaluează activele cu o frecvență mai redusă decât cea trimestrială. Fără a ține seama de astfel de derogări, datele lunare și trimestriale privind FI raportate de BCN către BCE includ mereu date referitoare la aceste FI.

Atunci când se aplică metoda combinată definită în anexa 1 la Regulamentul BCE/2007/8, BCN obțin activele și pasivele agregate trimestriale ale sub-sectoarelor FI în conformitate cu tabelul 1 din partea 14 din anexa III la prezenta orientare după cum urmează:

Cele de mai sus sunt de asemenea aplicabile când BCN culeg lunar datele privind activele și pasivele FI în conformitate cu articolul 6 alineatul (3) din Regulamentul BCE/2007/8.

În conformitate cu articolul 6 alineatul (1) litera b) din Regulamentul BCE/2007/8, BCN culeg lunar datele privind acțiunile/unitățile FI emise. Pentru lunile de referință care nu sunt luni de sfârșit de trimestru, BCN estimează datele lunare cu privire la activele și pasivele FI altele decât acțiunile/unitățile emise ale fondurilor de investiții, pe baza datelor lunare și trimestriale culese, cu excepția cazului în care datele sunt culese lunar astfel cum este prevăzut în articolul 6 alineatul (3) din Regulamentul BCE/2007/8.

Atunci când este posibil, BCN fac estimări la nivel de fond individual. Alternativ, o BCN poate face estimări pe un sub-sector al FI sau poate solicita BCE să facă estimările. În acest din urmă caz, BCE poate solicita informații suplimentare precum date titlu-cu-titlu sau fond-cu-fond.

Normele contabile și/sau de evaluare din Regulamentul BCE/2007/8 se aplică și când BCN raportează date privind FI către BCE. Cu toate acestea, pentru posturile care fac obiectul dobânzii acumulate sunt aplicabile următoarele norme:

BCN transmit note explicative pentru a explica motivele revizuirilor semnificative. În plus, BCN transmit BCE note explicative cu privire la ajustările din reclasificare. BCN transmit și note explicative cu privire la revizuirile menționate în articolul 18 alineatul (3) litera c) din prezenta orientare.

În conformitate cu articolul 5 alineatul (3) din Regulamentul BCE/2007/8, BCN pot permite FI să-și raporteze activele și pasivele ca grup, cu condiția ca aceasta să conducă la rezultate similare cu cele ale raportării fond-cu-fond. FI care raportează ca grup fac parte din același sub-sector, de exemplu, fonduri imobiliare închise sau fonduri imobiliare deschise.

BCN transmit anual către BCE: (i) fie indicatori care analizează acoperirea și calitatea setului relevant de titluri de valoare din CSDB în conformitate cu Manualul de proceduri CSDB, (ii) fie informațiile relevante necesare pentru calcularea indicatorilor de acoperire și de calitate.

BCN care folosesc bazele de date naționale ale titlurilor de valoare transmit către BCE o dată pe an rezultatele agregate care acoperă un trimestru și cel puțin două sub-sectoare ale FI semnificative din punct de vedere statistic. Aceste rezultate agregate nu diferă cu mai mult de 5 % de rezultatele care ar fi obținute prin utilizarea CSDB. Prevederile de mai sus sunt valabile pentru informațiile care nu sunt raportate de FI.

Informațiile de mai sus sunt transmise către BCE până la sfârșitul lunii februarie a fiecărui an, luând ca referință datele de la sfârșitul lunii decembrie din anul precedent.

Articolul 19

Lista IFM stabilită în scopuri statistice

Variabilele culese pentru stabilirea si menținerea listei IFM pentru scopuri statistice, listă care este prevăzută în articolul 3 din Regulamentul BCE/2001/13, sunt prevăzute în partea 1 din anexa VI la prezenta orientare.

BCN raportează actualizări ale variabilelor specificate în partea 1 din anexa VI la prezenta orientare, fie când au loc schimbări în sectorul IFM, fie când se produc schimbări în atributele IFM existente. Se produc schimbări în sectorul IFM atunci când o instituție intră în sectorul IFM (de exemplu, în cazul în care este înființată o IFM ca rezultat al unei fuziuni, sunt înființate noi entități juridice în urma diviziunii unei IFM existente, înființarea unei noi IFM, sau schimbarea statutului unei instituții care anterior nu era IFM astfel încât aceasta devine IFM) sau când o IFM existentă iese din sectorul IFM (de exemplu în cazul implicării unei IFM într-o fuziune, al achiziționării unei IFM de către o altă instituție, al divizării unei IFM în entități juridice separate, al schimbării statutului unei IFM astfel încât aceasta devine o instituție care nu este IFM, sau al lichidării unei IFM).

În cazul în care este raportată o nouă instituție sau o instituție care urmează a fi modificată, BCN completează toate variabilele obligatorii. În cazul în care se raportează o instituție care iese din sectorul IFM și care nu ia parte la o fuziune, BCN raportează cel puțin informațiile următoare: tipul cererii, adică de excludere, și codul de identificare al IFM, adică variabila „mfi_id”.

BCN nu atribuie codurile de identificare IFM ale IFM eliminate unor IFM noi. În cazul în care acest lucru nu poate fi evitat, BCN transmit concomitent către BCE o explicație scrisă (folosind variabila „object_request” de tip „mfi_req_realloc”).

În cazul raportării actualizărilor, BCN pot utiliza setul lor de caractere naționale, cu condiția să utilizeze alfabetul roman. BCN folosesc Unicode pentru a afișa corect toate seturile de caractere speciale atunci când primesc informații de la BCE prin Sistemul de schimb de date al bazei de date a Registrului Instituțiilor și Activelor.

Înainte de transmiterea actualizărilor către BCE, BCN efectuează verificările de validare din secțiunile 1-10 din partea 2 din anexa VI la prezenta orientare.

BCN transmit BCE, atunci când este posibil, actualizări ale variabilelor menționate în partea 1 din anexa VI la prezenta orientare, imediat ce se produc schimbările în sectorul IFM sau în atributele IFM existente.

Atunci când nu este posibil, BCN transmit o explicație scrisă pentru timpul scurs între producerea evenimentului și raportarea acestuia către BCE.

BCN transmit actualizări în format XML, prin intermediul Sistemului de schimb de date RIAD, în conformitate cu documentul intitulat „Specificații privind schimbul pentru Sistemul de schimb de date RIAD”. În cazul în care Sistemul de schimb de date RIAD nu funcționează, actualizările se transmit în format XML, prin intermediul contului Cebamail N13. În cazul în care sistemul Cebamail nu este funcțional pentru transferul fișierelor cu actualizări sau corecturi referitoare la IFM, BCN transferă aceste fișiere prin e-mail, în format XML, la următoarea adresă: birs@ecb.int.

Când se folosesc proceduri de introducere manuală a datelor, BCN instituie un set corespunzător de controale, pentru a minimiza erorile de operare și pentru a asigura acuratețea și consecvența actualizărilor IFM raportate prin intermediul Sistemului de schimb de date RIAD.

La primirea actualizărilor, BCE efectuează imediat verificările de validare din secțiunile 1-11 din partea 2 din anexa VI la prezenta orientare.

BCE transmite imediat BCN următoarele: (i) o confirmare a recepționării care conține informații sumare privind actualizările IFM care au fost procesate și implementate cu succes în setul de date privind IFM, și/sau (ii) o semnalare a unei erori care conține informații detaliate privind actualizările cu privire la IFM și verificările de validare care au eșuat. În conformitate cu secțiunile 1-11 din partea 2 din anexa VI la prezenta orientare, BCE va implementa, total sau parțial, solicitările de actualizare incomplete, incorecte sau lipsă, sau le va respinge.

La primirea unei confirmări a unei erori, BCN acționează imediat pentru a transmite informațiile corectate. Dacă informațiile corecte depind de actualizări trimise de alte BCN în cursul ultimei luni și astfel nu sunt disponibile pe site-ul BCE, BCN contactează BCE prin intermediul contului Cebamail N13, menționând detaliile specifice ale informațiilor solicitate.

La ora 17:00 ora Europei Centrale (CET), BCE face o copie a tuturor schimbărilor efectuate în lista IFM în fiecare zi lucrătoare BCE și o transmite tuturor BCN. Informațiile transmise conțin detaliile complete privind fiecare din următoarele modificări raportate de BCN: (i) noi IFM; (ii) IFM actualizate; (iii) IFM eliminate; (iv) realocarea de coduri de identificare IFM; (v) schimbarea codurilor de identificare IFM; și (vi) schimbarea codurilor de identificare IFM care implică realocare.

La ora 17:00 CET în fiecare zi lucrătoare pentru BCE, BCE preia o copie a setului de date privind IFM și o publică pe site-ul BCE. Toate înregistrările IFM sunt publicate, indiferent dacă sunt sau nu consecvente cu înregistrările privind contrapărțile eligibile pentru operațiunile de politică monetară (CEPM).

În ultima zi lucrătoare pentru BCE a fiecărei luni calendaristice, la ora 17:00 CET, BCE face o copie a setului de date privind IFM împreună cu o variabilă din setul de date privind CEPM, și anume a variabilei „rezerve” care indică dacă instituțiile de credit rezidente în zona euro fac obiectul rezervelor minime obligatorii sau nu. Această copie nu include înregistrările IFM-CEPM inconsecvente, de exemplu în cazul în care o instituție de credit din zona euro este inclusă în setul de date privind IFM, dar nu și în setul de date privind CEPM, și vice-versa. BCE publică o listă a IFM și a instituțiilor care fac obiectul rezervelor minime obligatorii în ziua următoare realizării copiei. În cazul în care copia este făcută la ora 17:00 CET într-o zi de vineri, BCE publică informația actualizată la ora 12:00 CET sâmbătă.

În același timp cu publicarea pe site-ul său a listei privind IFM și instituțiile care fac obiectul rezervelor minime obligatorii, BCE transmite lista către BCN prin intermediul Sistemului de schimb de date RIAD.

Articolul 20

Lista FI întocmită în scopuri statistice

Variabilele culese pentru stabilirea si menținerea listei FI întocmită în scopuri statistice, listă care este prevăzută în articolul 4 din Regulamentul BCE/2007/8, sunt prevăzute în anexa VII la prezenta orientare.

BCN raportează actualizări ale variabilelor specificate în partea 1 din anexa VII la prezenta orientare, fie când au loc schimbări în sectorul FI, fie când se produc schimbări în atributele FI existente. Au loc schimbări în sectorul FI atunci când o instituție intră în sectorul FI sau când un FI existent iese din sectorul FI.

BCN obțin actualizări prin compararea listei lor naționale a FI de la sfârșitul a două trimestre succesive, adică acestea nu iau în considerare modificările care au loc în cursul trimestrului.

În cazul în care este raportată o nouă instituție sau o instituție care urmează a fi modificată, BCN completează toate variabilele obligatorii.

În cazul în care este raportată o instituție care iese din sectorul FI, BCN raportează cel puțin următoarele informații: tipul cererii, adică de excludere, și codul de identificare al FI, adică variabila „if_id”. O dată pe an, pentru data de referință de 31 decembrie, BCN transmit un fișier XML anume pentru a raporta valoarea netă a activelor (VNA) pentru fiecare FI. Aceasta înseamnă că VNA va fi transmisă separat de schimbările altor atribute ale FI. Pentru toate FI, se furnizează următoarele informații: tipul solicitării, adică if_req_nav, codul unic de identificare al FI, nivelul VNA și data aplicabilă VNA.

Pentru orice dată de referință dată, informații privind orice FI nou sau privind schimbările codurilor de identificare ale FI existente, se transmit întâi BCE, înaintea transmiterii informațiilor privind VNA.

Atunci când este posibil, BCN nu realocă noilor FI codurile de identificare ale FI eliminate. Atunci când acest lucru nu poate fi evitat, BCN transmit o explicație scrisă către BCE prin intermediul contului Cebamail N13 în același timp cu înregistrarea FI (utilizând variabila „object_request” de tip „if_req_realloc”).

În cazul raportării actualizărilor, BCN pot utiliza setul lor de caractere naționale, cu condiția să utilizeze alfabetul roman. BCN folosesc Unicode pentru a afișa corect toate seturile de caractere speciale atunci când primesc informații de la BCE prin intermediul Sistemului de Schimb de Date RIAD.

Înainte de transmiterea actualizărilor către BCE, BCN efectuează verificările de validare din partea 3 din anexa VII la prezenta orientare.

BCN transmit BCE actualizări ale variabilelor prevăzute în partea 1 din anexa VII la prezenta orientare, cel puțin trimestrial, în termen de două luni de la data de referință. Cu toate acestea, variabila VNA este actualizată anual pentru toate fondurile de investiții, în termen de maxim două luni de la data de referință de la sfârșitul lunii decembrie.

BCN transmit actualizări prin fișiere în format XML prin intermediul canalului de transmisie ESBC-Net, în conformitate cu îndrumarea oferită în document: „Specificațiile privind schimbul pentru Sistemul de schimb de date RIAD”. BCE procesează apoi datele prin intermediul Sistemului de schimb de date RIAD. În cazul în care ESCB-Net și/sau Sistemul de schimb de date RIAD nu funcționează, actualizările se transmit în format XML, prin intermediul contului Cebamail N13. În cazul în care sistemul Cebamail nu este funcțional pentru transferul fișierelor cu actualizări sau corecturi referitoare la FI, BCN transferă aceste fișiere prin e-mail, în format XML, la următoarea adresă: birs@ecb.int.

Când se folosesc proceduri de introducere manuală a datelor, BCN instituie un set corespunzător de controale, pentru a minimiza erorile de operare și pentru a asigura acuratețea și consecvența actualizărilor privind FI raportate prin intermediul Sistemului de schimb de date RIAD.

La primirea actualizărilor, BCE efectuează imediat verificările pentru validare prevăzute în partea 3 din anexa VII la prezenta orientare.

BCE transmite imediat BCN următoarele: (i) o confirmare a recepționării care conține informații concise privind actualizările FI care au fost procesate și implementate cu succes în setul de date privind FI, și/sau (ii) o semnalare a unei erori care conține informații detaliate privind actualizările referitoare la FI și verificările de validare care au eșuat. În conformitate cu partea 3 din anexa VII, BCE implementează, total sau parțial, solicitările de actualizare incomplete, incorecte sau lipsă sau le respinge.

La primirea unei confirmări a unei erori, BCN acționează imediat pentru a transmite informațiile corectate. În cazul în care nu este posibilă acțiunea imediată, BCN au la dispoziție maxim patru zile lucrătoare, de la termenul limită prevăzut pentru raportare, adică până la 17:59 CET în a patra zi lucrătoare, pentru a raporta informațiile corectate.

BCE face o copie a setului de date privind FI, excluzând valorile marcate ca fiind confidențiale și variabila „VNA”, la ora 18:00 CET din a patra zi lucrătoare următoare datei de raportare prevăzute pentru transmiterea actualizărilor. Informațiile actualizate se publică la ora 12:00 CET în ziua următoare. În cazul în care copia este făcută la ora 18:00 CET într-o zi de vineri, BCE publică informațiile actualizate la ora 12:00 CET sâmbătă.

BCE nu publică valorile care au fost marcate ca fiind confidențiale.

BCE nu publică VNA pentru fiecare fond de investiții. În schimb, pe baza VNA, BCE stabilește o gamă de clase de mărime și clasa de mărime adecvată pentru fiecare fond de investiții.

În același timp cu publicarea pe site-ul său a listei privind FI, BCE transmit lista către BCN prin intermediul Sistemului de schimb de date RIAD.

Articolul 21

Verificare

Fără a aduce atingere drepturilor BCE de verificare prevăzute de Regulamentul (CE) nr. 2533/98 și de Regulamentul BCE/2001/13, BCN monitorizează și asigură calitatea și fiabilitatea informațiilor statistice puse la dispoziția BCE.

Articolul 22

Standarde de transmitere

BCN utilizează ESCB-Net furnizat de către SEBC pentru transmiterea electronică a informațiilor statistice solicitate de BCE. Formatul mesajului statistic elaborat pentru acest schimb electronic de informații statistice este formatul standard stabilit de către Comitetul de statistică. Această cerință nu exclude utilizarea oricăror altor mijloace de transmitere a informațiilor statistice ca o soluție de rezervă, cu acordul prealabil al BCE.

Articolul 23

Procedura simplificată de revizuire

Luând în considerare avizul Comitetului de statistică, Comitetul executiv al BCE poate aduce orice modificări tehnice anexelor la prezenta orientare, modificări care nu schimbă cadrul conceptual de bază sau care nu afectează obligațiile de raportare ale agenților raportori din statele membre.

Articolul 24

Publicare

BCN nu publică contribuțiile naționale utilizate la elaborarea agregatelor monetare lunare din zona euro până când aceste agregate nu sunt publicate de BCE. Atunci când BCN publică asemenea date, ele trebuie să fie identice cu datele transmise pentru elaborarea celor mai recente agregate publicate pentru zona euro. Atunci când BCN reproduc agregatele pentru zona euro publicate de BCE, reproducerea trebuie să fie fidelă.

Articolul 25

Abrogare

Orientarea BCE/2003/2 se abrogă.

Articolul 26

Intrare în vigoare

Prezenta orientare întră în vigoare în a treia zi de la data la care Regulamentul BCE/2007/8 intră în vigoare.

Articolul 27

Destinatari

Prezenta orientare se aplică tuturor băncilor centrale ale Eurosistemului.

(1) JO L 333, 17.12.2001, p. 1. Regulament modificat ultima dată de Regulamentul BCE/2006/20 (JO L 2, 5.1.2007, p. 3).

(2) JO L 250, 2.10.2003, p. 10.

(3) JO L 10, 12.1.2002, p. 24. Regulament modificat de Regulamentul BCE/2004/21 (JO L 371, 18.12.2004, p. 42).

(4) JO L 211, 11.8.2007, p. 8.

(5) JO L 318, 27.11.1998, p. 8.

(6) JO L 372, 31.12.1986, p. 1. Directivă modificată de Directiva 2006/46/CE a Parlamentului European și a Consiliului (JO L 224, 16.8.2006, p. 1).

(7) JO L 58, 3.3.2003, p. 1.

(8) JO L 310, 30.11.1996, p. 1. Directivă modificată ultima dată de Regulamentul (CE) nr. 1267/2003 al Parlamentului European și al Consiliului (JO L 180, 18.7.2003, p. 1).

(9) În principiu, bilanțul este întocmit în ultima zi calendaristică a lunii/trimestrului fără a lua în considerare sărbătorile oficiale locale. În multele cazuri în care acest lucru nu este posibil, bilanțul este întocmit la sfârșitul ultimei zile lucrătoare în conformitate cu normele pieței naționale sau cu normele contabile.

(10) Adică tranzacții.

(11) Adică includerea sau excluderea IFM în cazul în care tranzacția a fost transferată în sectorul IFM sau înafara lui.

(12) Adică fuziuni și achiziții.

(13) Institutul Monetar European, Money and Banking Statistics Compilation Guide – Guidance provided to NCBs for the compilation of money and banking statistics for submission to the ECB, disponibil la adresa www.ecb.int.

(14) În principiu, activele și pasivele sunt calculate în ultima zi calendaristică a lunii sau a trimestrului fără a lua în considerare sărbătorile oficiale locale. Cu toate acestea, în multe cazuri acest lucru nu este posibil, iar activele și pasivele sunt calculate la sfârșitul ultimei zile lucrătoare în conformitate cu normele pieței naționale sau cu normele contabile.

Legăturile dintre statisticile privind emisiunile de titluri și statisticile privind bilanțul IFM au în vedere instrumentele negociabile emise de către IFM. Conceptele sunt folosite în mod consecvent în cazul sferei de acoperire a instrumentelor și al IFM care le emit, precum și în cazul alocării de instrumente unor benzi de scadență și al defalcărilor pe valute. Există diferențe între statisticile privind emisiunile de titluri și statisticile privind bilanțul IFM în ceea ce privește principiile de evaluare (adică valoarea nominală în cazul celor dintâi și valoarea de piață în cazul celor din urmă). Cu excepția diferențelor de evaluare, pentru fiecare țară valoarea exigibilă a titlurilor emise de IFM raportate în contextul statisticilor privind emisiunile de titluri corespunde posturilor 11 („titluri de creanță emise”) și 12 („titluri de pe piața monetară (money market paper)”) din pasivul bilanțului IFM. Titlurile pe termen scurt astfel cum sunt definite în contextul statisticilor privind emisiunile de titluri corespund sumei titlurilor de pe piața monetară și titlurilor de creanță emise cu scadență de până la un an. Titlurile pe termen lung astfel cum sunt definite în contextul statisticilor privind emisiunile de titluri sunt egale cu suma titlurilor de creanță emise cu scadență de peste un an și până la doi ani și titlurilor de creanță emise cu scadență de peste doi ani.

Stocurile și fluxurile aferente acțiunilor cotate trebuie raportate la valoarea de piață; stocurile și fluxurile aferente titlurilor de creanță la valoarea nominală. Se face excepție de la înregistrarea stocurilor și fluxurilor de titluri de creanță la valoarea nominală în privința obligațiunilor cu discont mare și a celor cu cupon zero, în cazul cărora titlurile emise sunt înregistrate la valoarea efectiv plătită, adică prețul cu discont din momentul achiziției și răscumpărările la scadență la valoarea nominală. Valorile exigibile corespunzătoare obligațiunilor cu discont mare și celor cu cupon zero reprezintă sumele efectiv plătite plus dobânda acumulată după cum se arată mai jos.

BCN trebuie să raporteze titlurile de creanță la valoarea nominală (face value) și acțiunile cotate la valoarea de piață (valoarea de tranzacție/transaction value). În privința titlurilor de creanță pe termen lung, diferitele tipuri de titluri emise (cu rată fixă, cu rată variabilă și cu cupon zero) pot fi evaluate prin folosirea unor metode diferite, ceea ce determină o evaluare mixtă a totalului. De exemplu, titlurile emise cu rată fixă și variabilă sunt evaluate în mod tipic la valoarea nominală, iar obligațiunile cu cupon zero la valoarea plătită efectiv. În general, valoarea relativă a obligațiunilor cu cupon zero este mică, motiv pentru care lista de coduri nu prevede o valoare determinată prin evaluare mixtă; valoarea totală a titlurilor de creanță pe termen lung este raportată la valoarea nominală (N). Acolo unde amploarea fenomenului este semnificativă, se folosește valoarea „Z” pentru „nespecificat”. În general, oriunde există o situație în care are loc o evaluare mixtă, BCN furnizează detalii în privința atributelor, în conformitate cu atributele prevăzute în Anexa IV.

Titluri de creanță pe termen lung cuprind titlurile a căror scadență inițială este mai mare de un an. Titlurile emise cu date de scadență opționale, din care cea mai târzie este mai mare de un an, precum și titlurile emise cu scadențe nedeterminate se clasifică ca titluri pe termen lung. Astfel cum a fost propus la punctul 5.22 din SEC 95, defalcarea în funcție de scadență poate fi flexibilă, adică în cazuri excepționale titlurile pe termen scurt pot avea o scadență inițială de doi ani.

Norme de evaluare: creditele acordate de AIF trebuie înregistrate la valoarea brută fără deducerea provizioanelor aferente (recorded gross of all related provisions), atât generale, cât și speciale, până când aceste credite sunt anulate de către instituția raportoare, moment în care trebuie scoase din bilanț.

credite acordate gospodăriilor populației sub forma creditelor de consum, adică credite acordate în scop de folosință personală pentru consumarea de bunuri și servicii; creditare pentru cumpărare de locuințe, adică creditul acordat în scopul investirii în locuințe, inclusiv construcția și îmbunătățirile aduse locuințelor; și altele, adică credite acordate în scopuri precum activități comerciale, consolidarea datoriei, educație, etc.,

Indicele Herfindahl (HI) pentru totalul activelor instituțiilor de credit (IC). Asemănător indicatorului precedent, acesta se referă la concentrarea în activitatea bancară. BCN trebuie să folosească, în măsura în care este posibil, o metodă agregată. În acest caz, calcularea HI trebuie să includă bilanțul agregat al fiecărei IC incluse în grup, eventual folosind informațiile de natură contabilă conținute în declarațiile financiare anuale ale acestor instituții. Atunci când datele din coada de raportare (tail report data) nu se referă la toate IC, datele trebuie extrapolate.

M9, M38: dobânda de plătit aferentă depozitelor, înregistrată pe măsură ce se acumulează (adică pe bază de angajamente) (on an accruals basis) mai degrabă decât în funcție de plata efectivă (adică pe bază de plată) (on a cash basis).

Datele istorice și revizuirile privind perioadele anterioare lunii ianuarie 2003 corespunzătoare seriilor lunare, conforme cu Regulamentul BCE/2001/13, care au fost raportate cu o frecvență trimestrială anterior lunii ianuarie 2003 în conformitate cu Regulamentul BCE/1998/16 trebuie trimise ca serii lunare, după cum se ilustrează în tabelul de mai jos. Revizuirile privind seriile trimestriale trebuie trimise ca date lunare cu referire la ultima lună din trimestrul la care se referă, folosind cheile corespunzătoare seriilor lunare (monthly series keys). Datele istorice anterioare lunii ianuarie 2003 pot fi raportate în mod voluntar atunci când sunt disponibile și marcate în mod corespunzător prin folosirea atributelor statutul observării și comentariul observării (observation status and observation comment attributes) (1) . Datele istorice care rezultă din estimări pot fi trimise ca estimări și indicate în mod corespunzător. În acest caz trebuie furnizată de asemenea o descriere a metodelor de estimare împreună cu prima transmitere de date.

Caracteristicile acestui transfer sunt aceleași ca și în cazul preluării datoriei, intrările fiind diferite doar în măsura în care sunt folosite diferite instrumente financiare în cadrul operațiunii. În cazul analizei monetare, diferența constă în faptul că preluarea datoriei de către administrația centrală are impact asupra agregatelor de credit (creditele către celelalte sectoare rezidente scad, în timp ce creditele către administrația centrală cresc), în timp ce același transfer de capital plătit în numerar are impact asupra agregatelor monetare (depozitele deținute de administrația centrală, un sector neutru din punct de vedere al banilor, scad, în timp ce depozitele deținute de celelalte sectoare rezidente, care fac parte din sectorul deținător de bani, cresc). Totuși, în ambele cazuri are loc o tranzacție financiară astfel încât nu este nevoie de nici o ajustare.

În scopul comparației cu operațiunile de preluare a datoriei sunt prezentate în cele ce urmează intrările contabile corespunzătoare celorlalte transferuri efectuate de către administrația centrală. Transferul din partea administrației centrale către celelalte sectoare rezidente are loc de obicei sub forma unei plăți în numerar/depozit.

Când are loc o fuziune pot apărea două tipuri diferite de non-tranzacții. În primul rând, și probabil cel mai important, poate avea loc o modificare a valorii activelor și pasivelor. O astfel de reevaluare/depreciere nu reprezintă o tranzacție, astfel că valoarea implicată se înregistrează la „ajustări din reevaluare”. În plus, se anulează orice solduri neachitate între cele două instituții care fuzionează. În conformitate cu punctul 6.30 din SEC 95, această anulare nu reprezintă o tranzacție financiară, motiv pentru care ajustarea necesară pentru eliminarea impactului său asupra statisticilor privind fluxurile se include la „reclasificări și alte ajustări” cu semn negativ (1) . Atunci când metodele de evaluare a activelor și a pasivelor sunt diferite, este implicată și o reevaluare/depreciere a posturilor compensate. Sursele de informații pentru identificarea acestor ajustări constau din activele și pasivele finale înregistrate pentru cele două instituții care fuzionează și primele active și pasive înregistrate pentru noua instituție. În mod ideal, instituțiilor care au fuzionat li se solicită informații cu privire la activele și pasivele lor astfel cum există în momentul fuziunii, prezentate atât separat cât și din punctul de vedere al fuziunii. În acest mod, diferența dintre active și pasive din punctul de vedere al instituțiilor separate și active și pasive din punctul de vedere al fuziunii reprezintă doar fluxuri care nu constituie tranzacții. Totuși, Banca Centrală Europeană calculează ratele de creștere pornind de la ipoteza implicită că ajustările din reclasificare au loc la sfârșitul fiecărei perioade de raportare. Prin urmare, este corect ca ajustările să se bazeze pe ultimele active și pasive raportate băncii centrale naționale de către instituțiile separate și primele active și pasive raportate de către instituția creată prin fuziune în următoarea perioadă de raportare. În acest caz, efectul fuziunii și tranzacțiile care au avut loc în cursul perioadei de raportare între cele două observații sunt raportate împreună ca o ajustare.

raportarea titlu-cu-titlu: IFM raportează către BCN toate informațiile pertinente privind titlurile de valoare deținute, precum valoarea nominală (face value), valoarea contabilă (book value), valoarea de piață, vânzările și achiziționările, pentru fiecare titlu de valoare în parte. Aceste informații permit BCN să obțină informații precise cu privire la „ajustarea din reevaluare” care trebuie transmisă către BCE. Această metodă vizează acomodarea BCN care urmează deja o astfel de abordare pentru colectarea datelor la nivel local.

În statele membre UE sunt posibile modificări ale politicii investiționale a unui FI, inclusiv a unui fond de piață monetară (FPM). Orice modificare a politicii investiționale necesită acordul investitorilor și trebuie comunicată acestora anterior modificării. Canalele de comunicare includ scrisori, anunțuri în ziare, adunarea generală a acționarilor, etc. Dacă un investitor nu ia măsuri, se consideră că și-a dat aprobarea implicită cu privire la modificarea politicii investiționale de către fond. Aceasta înseamnă că în UE nu sunt posibile modificările unilaterale ale politicii investiționale. Din acest motiv, faptul că investitorii rămân la un fond, după ce a avut loc o modificare de politică, este privit ca o decizie conștientă a acestor investitori de a-și modifica alocarea portofoliului de la un sector (IFM) la altul (FI) sau de la un tip de fond la altul (în cadrul FI). Din punct de vedere statistic, situația este aceeași cu cea în care un investitor își retrage banii dintr-un fond și îi investește în alt fond. Ambele situații sunt tratate în același mod, anume ca niște tranzacții financiare veritabile pentru care nu se raportează ajustări din reclasificare. Prin urmare, regula este că o modificare în politica investițională a unui fond, acoperind atât FPM în cadrul statisticilor privind posturile din bilanț, cât și statisticile privind FI, se înregistrează ca o tranzacție financiară. O BCN poate deroga de la această regulă și raporta o ajustare din reclasificare doar dacă are informații anterioare (ex ante) referitoare la faptul că modificarea politicii nu s-a datorat unei decizii conștiente luate de investitori.

Impactul pe care transferul unei activități spre/dinspre un sector raportor îl are asupra posturilor de activ și pasiv depinde, între altele, de faptul dacă are loc o raportare completă sau redusă din partea unor agenți raportori. Atunci când toți agenții raportori sunt supuși obligației de raportare completă, adică nu există o categorie de agenți scutiți de obligația de raportare lunară completă, instituția care se alătură sectorului raportor raportează primul său set de date după un interval adecvat, de obicei la sfârșitul lunii în care s-a alăturat sectorului sau la următorul sfârșit de trimestru. În mod asemănător, datele privind o instituție care părăsește un sector sunt eliminate în momentul ieșirii, astfel încât să coincidă cu ultimele date raportate. În măsura în care primele/ultimele active și pasive raportate sunt transferate spre/dinspre sectorul raportor, poate fi operată o ajustare în perioada de raportare în care are loc transferul. Atunci când instituțiile intră sau ies ca raportori în categoria agenților scutiți de obligația de raportare lunară completă, impactul asupra posturilor de activ și pasiv depinde de procedura de extrapolare utilizată.

„non_mfi_id” aparținând unei „involved_non_mfi” este alcătuită din două părți: „host” și „id” și are lungimea de cinci caractere. Partea „host” este un cod ISO de țară format din două caractere. Partea „id” are trei caractere și se referă la clasificarea sectorială adecvată din SEC 95.

această variabilă conține întreaga denumire înregistrată a instituției (2) , care include forma juridică a societății, adică Plc, Ltd, SpA, etc. și dacă forma juridică a societății este raportată în mod constant pentru toate numele, după caz;

Aceasta arată întreaga denumire înregistrată a IFM, inclusiv forma sa juridică (adică Plc, Ltd, SpA, etc.).

fiecare grup (adică două sau mai multe instituții) care are aceeași dată de intrare în vigoare a fuziunii, este raportat sub o etichetă „submerger” distinctă;

Întreaga denumire înregistrată a societății de administrare a FI. În cazul în care această informație lipsește, trebuie raportată valoarea „not available” (atunci când FI are o societate de administrare) sau valoarea „not applicable”(atunci când FI nu are o societate de administrare).

Întreaga denumire înregistrată a FI, inclusiv forma sa juridică, adică Plc, Ltd, SpA, etc.

GLOSAR

Acțiuni (Shares): (cotate și necotate) cuprind toate activele financiare care reprezintă drepturi de proprietate asupra societăților sau cvasi-societăților. Aceste active financiare îndreptățesc în general deținătorii lor la o parte din profiturile societăților sau cvasi-societăților și la o parte din activele lor nete în caz de lichidare.

Acțiuni cotate, denumite de asemenea acțiuni listate, cu excluderea acțiunilor/unităților fondurilor de investiții (Quoted shares, also referred to as listed shares, excluding investment fund’s shares/units): toate acțiunile cu prețuri cotate la o bursă recunoscută sau pe o altă piață reglementată (SEC 95, punctele 5.88-5.93). Acțiunile cotate sunt evaluate și raportate la valorile de piață. Aceasta corespunde categoriei F.511 din SEC 95.

Acțiuni de dividende emise de o societate cu răspundere limitată (Dividend shares issued by limited liability companies): titluri care, în funcție de țara și circumstanțele în care sunt create, poartă denumiri variate precum acțiuni ale fondatorilor, părți din profit, acțiuni de dividende, etc. Aceste titluri: (i) nu fac parte din capitalul înregistrat; (ii) nu acordă deținătorilor statutul de proprietari comuni în sens strict, și (iii) nu îndreptățesc deținătorii la nicio proporție din profiturile rămase după plata dividendelor aferente capitalului înregistrat și la nicio fracțiune din surplusurile rămase în urma lichidării.

Acțiuni necotate, cu excluderea acțiunilor fondurilor de investiții (Unquoted shares, excluding investment fund shares): acțiuni care nu sunt cotate (SEC 95, punctele 5.88-5.93).

Acțiuni și alte participații, cu excluderea acțiunilor la fondurile de investiții (Shares and other equity, excluding investment fund shares): titlurile deținute care reprezintă drepturi de proprietate asupra societăților sau cvasi-societăților. Aceste titluri îndreptățesc în general deținătorii la o parte din profiturile societăților sau cvasi-societăților și la o parte din fondurile lor proprii în caz de lichidare.

Acțiuni/Participații răscumpărate la societățile cu răspundere limitată (Redeemed shares in limited liability companies): acțiuni/participații pentru care capitalul aferent a fost plătit, dar care sunt reținute de deținătorii care continuă să fie proprietari comuni și să fie îndreptățiți la o parte din profiturile rămase după plata dividendelor aferente restului de capital înregistrat, precum și la o parte din orice surplus care ar putea rămâne în urma lichidării.

Administrație centrală (Central government): cuprinde organismele administrației de stat și alte organisme centrale a căror competență se întinde pe întreg teritoriul economic, cu excepția administrației fondurilor de securitate socială (SEC 95, punctul 2.71).

Administrație publică (General government): include unitățile rezidente, care se ocupă în principal de producția de bunuri și servicii non-piață destinate consumului individual și colectiv și/sau de redistribuirea venitului și avuției naționale (SEC 95, punctele 2.68-2.70). Administrația publică include administrația centrală, administrația de stat, administrația locală și fondurile de securitate socială (SEC 95, punctele 2.71-2.74). Pentru indicații suplimentare privind clasificarea sectorială, vezi Manual pentru sectorul statisticilor monetare și bancare: Indicații privind clasificarea statistică a clienților, Banca Centrală Europeană, ediția a doua, noiembrie 1999.

Administrație de stat și locală (State and local government): administrația de stat cuprinde unități instituționale separate care exercită anumite funcții administrative la un nivel inferior celui al administrației centrale și superior celui al administrației locale, cu excepția administrației fondurilor de securitate socială. Administrația locală cuprinde administrația publică ale cărei competențe se extind doar la o parte locală a teritoriul economic al țării raportoare, cu excluderea agențiilor locale ale fondurilor de securitate socială (SEC 95, punctele 2.72 și 2.73).

Alte categorii de AIF (Other categories of OFIs): o categorie reziduală compusă din societăți financiare care nu se specializează în nici unul dintre domeniile de activitate care se aplică celorlalte trei categorii de AIF (fonduri de investiții, dealeri de valori mobiliare și instrumente derivate, și societăți financiare care desfășoară activități de creditare). De exemplu, se includ în această categorie societățile financiare holding, societățile de capital de risc și societățile publice de investiții (development capital companies).

Alte depozite (Other deposits): toate depozitele deținute, altele decât depozitele transferabile. Alte depozite nu pot fi folosite pentru efectuarea de plăți în orice moment și sunt convertibile în numerar sau în depozite transferabile doar sub sancțiunea unei restricții sau penalități semnificative. Această sub-categorie include depozite la termen, depozite de economii etc. (SEC 95, punctele 5.45-5.49).

Alte fonduri (Other funds): fonduri de investiții altele decât fondurile de obligațiuni, fondurile de acțiuni, fondurile mixte, fondurile imobiliare și fondurile de hedging.

Alte participații (Other equity): toate operațiunile având ca obiect alte participații care nu sunt acoperite de acțiunile cotate și necotate (SEC 95, punctele 5.94-5.95).

Alți intermediari financiari (AIF) (Other financial intermediaries – OFIs): societăți financiare nemonetare și cvasi-societăți (cu excluderea societăților de asigurări și a fondurilor de pensii) a căror activitate principală constă în intermedierea financiară prin asumarea de angajamente sub alte forme decât de numerar, depozite și/sau substitute apropiate pentru depozite din partea unor unități instituționale, altele decât IFM (SEC 95, punctele 2.53-2.56).

Atribute (Attributes): concepte statistice care conferă utilizatorilor informații suplimentare, codificate (de ex. unitatea) și necodificate (de ex. metoda de elaborare), cu privire la datele schimbate. Sunt „obligatorii” acele atribute care trebuie să ia o anumită valoare, în lipsa căreia observațiile la care se referă sunt considerate ca fiind fără sens. Sunt „condiționale” acele atribute care sunt definite doar dacă sunt disponibile în cadrul instituției raportoare (de ex. seriile interne ids) sau atunci când sunt relevante (de ex. elaborare, pauze, etc.) și care pot lua valori vide.

Auxiliari financiari (Financial auxiliaries): toate societățile și cvasi-societățile financiare a căror funcție principală constă în exercitarea de activități financiare auxiliare (SEC 95, punctele 2.57-2.59).

Avans de numerar la terminalele POS (Cash advance at POS terminals): o operațiune în cadrul căreia deținătorul de card primește numerar la un terminal POS, în combinație cu o plată POS pentru bunuri sau servicii.

Bancnote și monede euro deținute de administrația centrală (Euro banknotes and coins held by the central government): bancnote și monede metalice emise de Banca Centrală Europeană, băncile centrale naționale din zona euro și administrațiile centrale, și deținute de administrația centrală.

Bancomat/ghiseu automat de bancă/ATM (Automated teller machine – ATM): un dispozitiv electromecanic care permite deținătorilor de carduri autorizați, care folosesc în mod specific carduri din plastic ce pot fi citite de un aparat, să retragă numerar din propriul cont și/sau să aibă acces la alte servicii, precum obținerea de informații privind soldurile conturilor, transferul de fonduri sau acceptarea de depozite. Un dispozitiv care permite doar obținerea de informații privind soldurile conturilor nu poate fi calificat drept bancomat (ATM). În statistică sunt reflectate următoarele funcții: „funcția de retragere de numerar” care permite utilizatorilor autorizați să retragă numerar din propriile conturi folosind un card dotat cu funcția de numerar; și „funcția de transfer de credit”, care permite utilizatorilor autorizați să efectueze transferuri de credit folosind un card de plăți.

Birou (Office): un loc de desfășurare a activității care din punct de vedere juridic este o parte dependentă de (i) o instituție de credit sau o bancă înființată în afara SEE, (ii) o bancă centrală, sau (iii) o altă instituție care oferă servicii de plată către non-IFM și efectuează în mod direct unele sau toate tranzacțiile inerente activității unei instituții de credit.

Carduri (Cards): în sensul statisticilor privind plățile, sunt dispozitivele din plastic care pot fi folosite de deținătorii lor fie pentru a plăti bunuri si servicii, fie pentru a retrage numerar.

Cec (Cheque): un ordin scris al unei părți (trăgător) către altă parte (tras, de regulă o instituție de credit) prin care se solicită ca trasul să plătească, la cerere, o sumă specificată trăgătorului sau unui terț desemnat de trăgător.

Comerciant (Merchant): un profesionist sau un organism reprezentând un grup de profesioniști, autorizat să primească fonduri în schimbul furnizării de bunuri sau servicii și care a încheiat un acord cu o instituție de credit în vederea acceptării acestor fonduri (mijloace de plată). Comerciantul poate opera un server (serverul comerciantului) care poate da posibilitatea clientul să aleagă un mijloc de plată și care stochează tranzacția în vederea compensării finale.

Credit intraday de la banca centrală (Intraday borrowing from the central bank): valoarea totală a creditului acordat de banca centrală instituțiilor de credit și rambursată într-o perioadă mai scurtă de o zi lucrătoare.

Creditare în cont prin simpla înregistrare în cont (Credits to the accounts by simple book entry): operațiuni de creditare inițiate de către o IFM fără un ordin de tranzacție specific și efectuate prin simpla înregistrare în cont, adică o intrare pe credit, în contul/conturile unui client, adică fără utilizarea unui instrument de plată tradițional.

Credite (Loans): fonduri împrumutate de agenții raportori unor debitori care nu sunt dovedite prin documente sau sunt reprezentate printr-un singur document (chiar dacă a devenit negociabil).

Dealeri de valori mobiliare și instrumente derivate (SDDs) (Security and derivative dealers – SDDs): clasificați ca AIF, sunt societăți financiare a căror activitate principală constă în următoarele activități de intermediere financiară: (i) tranzacționarea de valori mobiliare pe cont propriu, prin achiziționarea și vânzarea acelor valori mobiliare pe contul și riscul unui intermediar, în scopul exclusiv de a beneficia de marja dintre prețul de achiziție și cel de vânzare; și (ii) tranzacționarea pe cont propriu, printr-un intermediar financiar autorizat să opereze la bursă, sau pe alte piețe organizate.

Debitare din cont prin simpla înregistrare în cont (Debits from the account by simple book entry): operațiuni de debitare inițiate de o IFM fără un ordin de tranzacție specific și efectuate prin simpla înregistrare în cont, adică o intrare pe debit, în contul/conturile unui client, adică fără a utiliza un instrument de plată tradițional.

Debite directe (Direct debits): instrumente de plată prin care se autorizează un debit în contul bancar al plătitorului, care este inițiat de beneficiarul plății pe baza unei autorizații date de plătitor.

Depozite la termen (Deposits with agreed maturity): depozite netransferabile care nu pot fi convertite în numerar anterior unui termen stabilit sau pot fi convertite în numerar înaintea termenului stabilit, dar deținătorului îi este impusă o penalitate. Produsele financiare cărora le sunt atașate prevederi privind reinvestirea (roll-over) trebuie clasificate în funcție de cea mai apropiată scadență. Chiar dacă ar fi permisă rambursarea anticipată a depozitelor la termen în urma unei notificări prealabile sau rambursarea la cerere sub sancțiunea unor penalități, aceste trăsături nu sunt considerate relevante în scopuri de clasificare.

Depozite overnight (Overnight deposits): depozite care sunt convertibile în numerar și/sau sunt transferabile la cerere prin cec, ordin bancar, intrare pe debit sau mijloace similare, fără amânări semnificative, restricții sau penalități. Se includ soldurile reprezentând sumele preplătite în contextul monedei electronice, fie sub formă de monedă electronică de tip hardware (de ex. carduri preplătite) sau monedă electronică de tip software emisă de IFM. Se exclud depozitele netransferabile care, din punct de vedere tehnic, ar putea fi retrase la cerere, dar care sunt supuse unor penalități semnificative.

Depozite overnight legate la internet/PC (Internet/PC-linked overnight deposits): conturi de depozit overnight deținute de non-IFM pe care deținătorul contului le poate accesa și folosi pe cale electronică prin intermediul internetului sau cu ajutorul aplicațiilor bancare pentru PC printr-un software special și prin linii de telecomunicație speciale (de ex. pentru a efectua transferuri de credit și a plăti facturi). Acestea necesită deseori extinderea contractului între deținătorul contului și IFM pentru a include aceste servicii și poate impune IFM să furnizeze deținătorului contului identificatori electronici (PIN, TAN etc.).

Depozite rambursabile cu preaviz (Deposits redeemable at notice): depozite netransferabile, fără o scadență stabilită, care nu pot fi convertite în numerar în lipsa unei perioade de preaviz anterioare termenului până la care nu este posibilă conversia în numerar sau este posibilă numai sub sancțiunea unei penalități. Sunt incluse depozitele care, chiar dacă din punct de vedere legal pot fi retrase la cerere, ar face obiectul unor penalități sau restricții în conformitate cu practicile naționale (clasificate în tranșa de scadență „până la și inclusiv trei luni”) și conturile de investiții fără o perioadă de preaviz sau o scadență convenită, dar cărora le sunt atașate prevederi restrictive privind retragerea (clasificate în tranșa de scadență „peste trei luni”).

Depozite transferabile (Transferable deposits): depozite (în monedă națională sau străină), convertibile imediat în numerar sau transferabile prin cec, ordin al băncii, intrare pe debit sau modalități analoge, fără nici un fel de restricție sau penalitate semnificativă (SEC 95, punctele 5.42-5.44).

Emisiunea de acțiuni bonus (Issue of bonus shares): acordarea de noi acțiuni acționarilor proporțional cu cotele lor existente.

Emisiuni de acțiuni divizate (Split share issues): sunt emisiuni de acțiuni în cadrul cărora o societate sau cvasi-societate mărește numărul de acțiuni într-o anumită proporție sau cu un multiplu.

Emitent de carduri (Card issuer): în cazul schemelor cu patru părți, o instituție de credit (sau mai rar, o altă întreprindere) care participă la o schemă de carduri și se află într-un raport contractual cu un deținător de card care are drept efect furnizarea și folosirea unui card în cadrul respectivei scheme de carduri. În cazul schemelor cu trei părți (de ex. American Express, Diners Club International, etc.) emitentul cardului este însăși schema de carduri.

Emitenți de titluri (Issuers of securities): acele societăți și cvasi-societăți a căror activitate constă din emisiunea de titluri de valoare și cărora le revine o obligație juridică în raport cu purtătorii acestor instrumente în conformitate cu termenii și condițiile emisiunii.

Emitenți nerezidenți (Non-resident issuers): unități care: (i) sunt situate pe teritoriul economic al țării raportoare, dar care nu desfășoară și nu intenționează să desfășoare activități economice sau să efectueze tranzacții pe teritoriul țării raportoare pe parcursul unei perioade de un an sau mai mult; (ii) sunt situate în afara teritoriului economic al țării raportoare.

Euroobligațiuni (Eurobonds): obligațiuni plasate simultan pe piețele a cel puțin două țări și exprimate într-o valută care nu trebuie să fie a uneia dintre ele, de obicei prin intermediul unui sindicat internațional format din societăți financiare provenind din diferite țări.

Filiale (Subsidiaries): sunt entități separate constituite ca societăți, al căror capital este deținut în majoritate sau în totalitate de o altă entitate.

Fluxuri, denumite de asemenea tranzacții (financiare) (Flows, also referred to as (financial) transactions): se calculează prin stabilirea diferenței dintre stocurile de la sfârșitul lunii din care se elimină efectele care nu rezultă din tranzacții. Evoluțiile care nu reprezintă tranzacții sunt eliminate prin intermediul ajustărilor fluxurilor.

Fonduri (Funds): numerar, monedă scripturală și monedă electronică, conform Directivei 2000/46/CE.

Fonduri de fonduri (Funds of funds): fonduri de investiții care investesc în principal în acțiuni sau unități ale fondurilor de investiții. Criteriile de clasificare ale fondurilor de investiții ca fonduri de fonduri se deduc din prospectul de ofertă publică, regulile fondului, actele de constituire, legile și normele de aplicare consacrate, documentele de subscriere sau contractele de investiții, documentele de marketing sau orice alte declarații având un efect analog. Acestea sunt clasificate în categoria fondurilor care investesc în principal.

Fonduri de hedging (Hedge funds): în sensul prezentei orientări, orice organisme de plasament colectiv, indiferent de structura lor legală conform legilor naționale, care aplică strategii de investiții relativ libere în vederea obținerii de venituri pozitive în termeni absoluți, și ai căror manageri, pe lângă onorariile de management, sunt remunerați în funcție de rentabilitatea fondului. Din acest motiv, fondurile de hedging au puține restricții cu privire la tipurile de instrumente financiare în care pot investi și pot folosi de aceea, în mod flexibil, o gamă variată de tehnici financiare, care implică un efect de levier (leverage), o vânzare short sau orice alte tehnici. Această definiție cuprinde de asemenea fonduri care investesc, în tot sau în parte, în alte fonduri de hedging, cu condiția de a se încadra în rest în definiție. Aceste criterii de identificare a fondurilor de hedging trebuie evaluate în funcție de prospectul de ofertă publică, precum și de regulile fondului, de legi și norme de aplicare, de documentele de subscriere sau contractele de investiții, documentele de marketing sau orice alte declarații având un efect analog ale fondului.

Fonduri de investiții (Investment funds): definite la articolul 1 prima liniuță din Regulamentul BCE/2007/8.

Fonduri de plasament în obligațiuni (Bond funds): fonduri de investiții (FI) care investesc în principal în titluri de valoare, altele decât acțiunile. Criteriile de clasificare a fondurilor de investiții ca fonduri de plasament în obligațiuni se deduc din prospectul de ofertă publică, regulile fondului, actele de constituire, legile și normele de aplicare consacrate, documentele de subscriere sau contractele de investiție, documentele de marketing sau orice alte declarații având un efect analog.

Fonduri de pensii autonome (Autonomous pension funds): unități instituționale separate a căror activitate principală constă în finanțarea pensiilor. Acestea nu sunt societăți de asigurări.

Fonduri de piață monetară (FPM) (Money Market Funds -MMFs): definite în Anexa I, Partea 1 (I.6) din Regulamentul BCE/2001/13 din 22 noiembrie 2001 privind bilanțul consolidat al sectorului instituțiilor financiare monetare.

Fonduri de plasament în acțiuni (Equity funds): fonduri de investiții care investesc în principal în acțiuni și alte titluri de capital. Criteriile pentru clasificarea fondurilor de investiții ca fonduri de capital se deduc din prospectul de ofertă publică, regulile fondului, actele de constituire, legile și normele de aplicare consacrate, documentele de subscriere sau contractele de investiții, documentele de marketing sau orice alte declarații având un efect analog.

Fonduri de securitate socială (Social security funds): unități instituționale centrale, statale și locale a căror activitate principală constă în furnizarea de contributii sociale (SEC 95, punctul 2.74).

Fonduri deschise de investiții (Open-end investment funds): fonduri de investiții ale căror unități sau acțiuni sunt răscumpărate sau rambursate, la cererea titularilor, direct sau indirect din activele întreprinderii.

Fonduri imobiliare (Real estate funds): fonduri de investiții care investesc în principal în imobile. Criteriile de clasificare a fondurilor de investiții ca fonduri imobiliare se deduc din prospectul de ofertă publică, regulile fondului, actele de constituire, legile și normele de aplicare consacrate, documentele de subscriere sau contractele de investiții, documentele de marketing sau orice alte declarații având un efect analog.

Fonduri închise de investiții (Closed-end investment funds): FI având un număr determinat de acțiuni emise, ai căror acționari trebuie să cumpere sau să vândă acțiunile existente pentru a intra sau ieși din fond.

Fonduri mixte (Mixed funds): fonduri de investiții care investesc atât în acțiuni, cât și în obligațiuni fără a avea o politică prevalentă în favoarea vreunui instrument. Criteriile pentru clasificarea fondurilor de investiții ca fonduri mixte se deduc din prospectul de ofertă publică, regulile fondului, actele de constituire, legile și normele de aplicare consacrate, documentele de subscriere sau contractele de investiții, documentele de marketing sau orice alte declarații având un efect analog.

Fonduri publice generale (General public funds): fonduri ale căror acțiuni/unități sunt vândute publicului.

Fonduri speciale ale investitorilor (Special investors funds): sunt fonduri în cadrul cărora unitățile/acțiunile sunt rezervate anumitor tipuri de investitori.

Furnizor de servicii de plăți (Payment service provider): o persoană fizică sau juridică a cărei ocupație sau activitate comercială obișnuită include furnizarea de servicii de plăți către utilizatorii de servicii de plăți.

Gospodăriile populației (Households): cuprind indivizi sau grupuri de indivizi în calitate de consumatori și producători de bunuri și servicii nefinanciare exclusiv în vederea consumului final propriu, și în calitate de producători de bunuri de piață și de servicii nefinanciare și financiare, cu condiția ca activitățile lor să nu fie cele ale unor cvasi-societăți. Se includ instituțiile fără scop lucrativ care sunt în serviciul gospodăriilor populației și se ocupă în principal de producția bunurilor și serviciilor non-piață destinate anumitor grupuri speciale de gospodării ale populației (SEC 95, punctele 2.75-2.88).

Instituție emitentă de monedă electronică (E-money institution): o instituție sau o persoană juridică, alta decât o instituție de credit, astfel cum este definită la articolul 1, punctul 1 primul paragraf (a) din Directiva 2000/12/CE, care emite mijloace de plată sub formă de monedă electronică.

Instituții financiare monetare (IFM) altele decât băncile centrale (Monetary financial institutions (MFIs) other than central banks): definite la articolul 2 alineatul (1) din Regulamentul BCE/2001/13 din 22 noiembrie 2001 privind bilanțul consolidat al sectorului instituțiilor financiare monetare.

Instituții financiare nemonetare (non-IFM) (Non-monetary financial institutions-non-MFIs): definite în anexa I, Partea 3 din Regulamentul BCE/2001/13 din 22 noiembrie 2001 privind bilanțul consolidat al sectorului instituțiilor financiare monetare.

Instituții internaționale (International institutions): organizații supranaționale și internaționale, precum Banca Europeană de Investiții, FMI și Banca Mondială.

Instrument de plată (Payment instrument): un mijloc sau un set de proceduri care face posibil transferul de fonduri de la plătitor la beneficiarul plății.

Instrumente emise de IFM din zona euro și deținute de administrația centrală (Central government holdings of instruments issued by euro area MFIs): titluri de creanță și acțiuni ale fondurilor de piață monetară emise de IFM din zona euro și deținute de administrația centrală.

Instrumente financiare derivate (Financial derivatives): active financiare bazate pe sau derivate dintr-un instrument suport diferit. Acest instrument suport este de obicei un alt activ financiar, dar poate fi, de asemenea, o marfă sau un indice (SEC 95, punctul 5.65).

Leasing (Leasing): definit în scopuri statistice ca leasing financiar atunci când perioada de leasing acoperă întreaga sau aproape întreaga durată de viață economică a unui bun de folosință îndelungată. La sfârșitul perioadei de leasing, utilizatorul/locatarul are deseori opțiunea cumpărării bunului la prețul nominal (SEC 95, Anexa II).

Mijloace de decontare, denumite de asemenea mijloace de plată (Settlement media, also referred to as means of payment): activele sau creanțele asupra activelor care sunt folosite în vederea plăților.

Mijloace de plată, denumite de asemenea mijloace de decontare (Means of payments, also referred to as settlement media): active sau creanțe asupra activelor care sunt acceptate de beneficiarul plății în vederea descărcării plătitorului de obligația de plată față de beneficiarul plății.

Monedă de emisiune (Currency of issuance): moneda în care este exprimat titlul de creanță.

Monedă electronică (E-money): valoarea monetară reprezentată de o creanță asupra emitentului care este (i) stocată pe un dispozitiv electronic; (ii) emisă la primirea unor fonduri a căror valoare nu este mai mică decât valoarea monetară emisă; (iii) acceptată ca mijloc de plată de către întreprinderi, altele decât emitentul. Această definiție este în sensul Directivei 2000/46/CE a Parlamentului European și a Consiliului din 18 septembrie 2000 privind inițierea, desfășurarea și supravegherea prudențială a activității instituțiilor emitente de monedă electronică (de administrare a banilor electronici).

Monedă electronică de tip software (Software-based e-money): produse de tip monedă electronică care folosesc un software specializat pe un computer personal și pot fi folosite în mod tipic pentru a transfera valoarea electronică prin intermediul rețelelor de telecomunicații precum internet.

Monedă electronică tip hardware (Hardware-based e-money): include produse de tip monedă electronică care oferă clienților un dispozitiv electronic portabil, în mod tipic un card cu circuit integrat conținând un cip microprocesor (de ex. carduri preplătite).

Monedă în circulație (Currency in circulation): bancnotele și monedele metalice în circulație care sunt folosite în mod obișnuit pentru efectuarea de plăți.

Obligațiuni cu cupon zero (Zero coupon bonds): toate emisiunile fără plăți de cupoane. În mod obișnuit astfel de obligațiuni sunt emise cu discont și răscumpărate la valoarea nominală. Se includ, de asemenea, obligațiunile emise la valoare nominală și răscumpărate cu primă, de exemplu obligațiunile a căror valoare de răscumpărare este legată de un curs de schimb sau un indice. Majoritatea disconturilor sau primelor reprezintă echivalentul dobânzii acumulate pe parcursul vieții obligației.

Obligațiuni emise în mod privat (Privately issued bonds): obligațiuni limitate prin acorduri bilaterale la anumiți investitori, dacă obligațiunile sunt transferabile, cel puțin potențial.

Obligațiuni globale (Global bonds): obligațiuni emise simultan pe piața internă și pe piața euro.

Obligațiuni subordonate, deseori denumite datorie subordonată (Subordinated bonds, often referred to as subordinated debt): conferă o creanță subsidiară asupra instituției emitente care poate fi pretinsă doar după ce s-a dat curs tuturor creanțelor având un statut superior (de ex. depozite/credite sau titluri de creanță superioare), ceea ce în anumite situații le poate conferi unele dintre caracteristicile „acțiunilor și altor participații”.

Operațiune cu numerar efectuată prin bancomat (ATM cash transaction): o retragere de numerar dintr-un cont sau o depunere de numerar într-un cont, efectuată la un bancomat (ATM) folosind un card dotat cu funcția de numerar.

Operațiune de încărcare/descărcare a cardului cu monedă electronică (E-money card-loading/card-unloading transaction): o operațiune care permite transferul de monedă electronică de la un emitent de monedă electronică către un card cu funcție de monedă electronică și vice-versa.

Operațiune de plată (Payment transaction): un act, inițiat de către plătitor sau de către beneficiarul plății, prin care se depozitează, se retrag sau se transferă fonduri de la plătitor la beneficiar, indiferent de existența unor obligații subiacente între utilizatorii serviciilor de plăți. A se vedea, de asemenea, Fonduri și Mijloace de plată.

Operațiune OTC în numerar (Over-the-counter (OTC) cash transaction): un depozit în numerar într-un cont sau o retragere de numerar dintr-un cont la o bancă folosind un formular bancar. Aceste tranzacții nu constituie plăți în sensul strict, dat fiind că cuprind doar o trecere de la moneda băncii centrale la moneda contului bancar și vice-versa.

Operațiune POS (POS transaction): o operațiune efectuată printr-un terminal POS folosind un card cu funcție de debit, credit sau debit amânat.

Operațiuni transfrontaliere primite (Cross-border transactions received): operațiuni cu instrumente de plată care implică non-IFM, primite din afara țării raportoare, adică partea care trimite operațiunea este situată în afara țării raportoare.

Operațiuni transfrontaliere trimise (Cross-border transactions sent): tranzacții cu instrumente de plată care implică non-IFM, trimise în afara țării raportoare, adică partea care primește tranzacția este situată în afara țării raportoare.

Ordin de bani (Money order): un instrument, utilizat deseori de persoane care nu au un cont curent la o instituție financiară, folosit pentru a vărsa bani către beneficiarul indicat al unei plăți, pentru a achita facturi sau pentru a transfera bani către o altă persoană sau societate. Ordinele poștale sunt ordine de bani în care trasul este o instituție poștală.

Ordin de plată (Payment order): o instrucțiune din partea plătitorului sau a beneficiarului plății către furnizorul său de servicii de plăți prin care solicită executarea unei plăți.

Participant (Participant): o entitate identificată/recunoscută de către un sistem de transfer și căreia i se permite să trimită/și este capabilă să primească ordine de transfer la/de la sistem, fie direct, fie indirect.

Plasamente private (Private placements): se referă la vânzarea unei emisiuni de titluri de capital către un cumpărător unic sau un număr limitat de cumpărători fără o ofertă publică.

Plata cu card, cu excepția cardului cu funcție de monedă electonică (Card payment, except with an e-money function): o operațiune de plată efectuată prin folosirea unui card cu funcție de debit, de credit sau de debit amânat, la un terminal sau prin alte modalități.

Plată de tip M (M-payment): o plată în cadrul căreia este utilizat un telefon mobil pentru emite